kardosdrur/scandi-wiki huggingface dataset:
Salt Island

Salt Island er en ø i øgruppen de Britiske Jomfruøer i Caribien

Salt Island ligger omkring 10 km sydøst for hovedøen Tortola.  Øen er af vulkansk oprindelse og har et areal på cirka 1,5 kvadratkilometer. Øen har ingen permanent befolkning, de sidste beboere, der dengang boede i den nu forladte by The Settlement på den nordlige del af øen døde i 2003. Øen kan kun nås med skib og er et populært udflugtsmål, specielt for dykning ved vrag af fragtskibet "RMS Rhone” der anses blandt de bedste dykningssteder i det Caribiske Hav.

Eksterne henvisninger
 om Salt Island 

Britiske Jomfruøer
Ginger Island

Ginger Island er en lille ø i øgruppen de Britiske Jomfruøer i Caribien.

Ginger Island ligger i omkring 10 km sydøst for hovedøen Tortola. Øen er af vulkansk oprindelse og har et areal på omkring 2 kvadrat miles. Den nordøstlige kyst er meget stejl og stenet. Den højeste elevation er omkring 350 m over havets overflade. Øen har ingen fastboende befolkning, men på vigen South Bay er nogle ankerpladser. Øen kan kun nås med skib og er et populært udflugtsmål sted specielt til dykning.

Eksterne henvisninger
 om Ginger Island

Britiske Jomfruøer
Rudolf Bissen

Rudolf Bissen (2. april 1846 i København – 5. december 1911 på Randbøldal ved Vejle) var en dansk landskabsmaler, søn af den berømte billedhugger Herman Wilhelm Bissen og bror til Vilhelm Bissen.

Rudolf Bissen kom tidlig i lære hos P.C. Skovgaard og gik 1865-67 i Kunstakademiets Forberedelsesskoler indtil Modelskolen. Sit første billede udstillede han 1868; begyndelsen af halvfjerdserne bragte en række billeder fra Italien, hvor han flere gange har opholdt sig, – en gang i to år.

Hans produktion blev sparsom, efter at han i 1877 havde fået en galdestenssygdom, som senere udviklede sig til en betændelse i leveren, der i flere år med korte mellemrum tvang ham til at holde sengen. Efter sin helbredelse har Bissen i de sidste år hurtig nået til at indtage en fremskudt plads blandt landskabsmalerne i den generation, til hvilken han hører. Hans billeder på udstillingen 1887 vakte fortjent opmærksomhed ved en friskhed og djærv kraft i behandling og farve, der selv havde et noget brutalt anstrøg; pragtfuldt var især det store oktoberbillede af en gammel bøg i Dyrehaven, giftede Bissen sig med Olga Jacobs, datter af fuldmægtig Jacobs i København.

Eksterne henvisninger 

 
 

Malere fra Danmark
Personer fra København
Danskere i 1800-tallet
Danskere i 1900-tallet
Landskabsmalere
Personer i Dansk Biografisk Leksikon
Vestergade (København)

Vestergade er en gade i den Indre By i København, der forbinder Gammeltorv med Vester Voldgade.

Historie 
Vestergade en  ældgammel landsbyvej, som har bevaret landsbygadens bløde S-sving fra den tid, da vejen gik mellem gadekæret midtvejs ned mod Frederiksberggade (mindeplade er opsat på Vestergade 10), og mølledammen i retning Studiestræde. I jordens nederste affaldslag findes ingen spor af stenbygninger; så bebyggelsen har været bulhuse og lerklinede hytter med græstørvtag. Hvor Politikens hus ligger på hjørnet, lå på Holbergs tid "de Veneris boder ved Volden" med "Vester Paradis", beskrevet som "et liderligt spillehus, fuldt af skøger". Vestergades nuværende huse blev bygget omkring 1800 efter den sidste store brand. Faste lovregler regulerede nu facadehøjden efter brandstigernes længde, og husene fik dermed et ensartet præg. For ikke at forstyrre den rolige facadevirkning, er butikkerne anbragte i kældrene. I 1800-tallet tjente Rådhuspladsen som halmtorv, hvor bønderne kom for at sælge halm til byens senge og stalde. I nr 12 på hjørnet af Vestergade og Larsbjørnsstræde fandt man det sidste af gæstgiverierne fra halmtorvets tid, og det hed "Tre Hjorter" (ikke "Tre Hjorte").

Senere blev det danserestauranten "Golddigger", fra 1981 diskoteket "Disc Club". "Tre Hjorter" fungerede også som postdiligencegård, og endestation for de postvogne, som betjente postruterne tværs over Sjælland.

Gaden var oprindeligt hjemsted for flere smedjer, men skiftede senere til at huse en række beværtninger, hvor tilrejsende bønder kunne overnatte og forlyste sig på købs- og salgsture til hovedstaden. I det 19. århundrede kunne man også finde en række tobakshandlere i gaden.

Beboere 
Videnskabsmanden H.C. Ørsted og hans bror, politikeren A.S. Ørsted, havde barndomshjem i gaden.  P.A. Alberti boede i gaden i sine sidste år, efter at have udstået sin straf for underslæb. I et af de første huse på venstre hånd, som nu er borte, skrev Oehlenschläger Guldhornene. I Vestergade 10 boede Danmarks første socialist, Frederik Dreier.

Noter

Eksterne links 

 Beskrivelse , www.pisserenden.com (efter J.E. Janssen og A.M. Thomsen: Nørre Kvarters Krønike. Nørre Compagnie, 1997), hentet 2010-07-17

Gader i Indre By (København)
Rådhusstræde (København)

{
  "type": "FeatureCollection",
  "features": [
    {
      "type": "Feature",
      "properties": {"name":"Rådhusstræde", "stroke":"#ff0000", "stroke-opacity":1, "stroke-width":3},
      "geometry": {
        "type": "LineString",
        "coordinates": [
          [
            12.5746984,
            55.6762258
          ],
          [
            12.5743266,
            55.6766632
          ],
          [
            12.5738033,
            55.6772494
          ],
          [
            12.5736937,
            55.6773210
          ]
        ]
      }
    }
  ]
}

Rådhusstræde er en gade i Indre By i København, der forbinder Gammeltorv og Nytorv med Frederiksholms Kanal. Undervejs krydser den Kompagnistræde. Gaden omtales i 1540. Der ligger flere fredede ejendomme på gaden.

Dansk Skolemuseum lå på hjørnet af Rådhusstræde og Kompagnistræde og havde adresse Rådhusstræde nr. 6. Kulturhuset Huset-KBH ligger på Rådhusstræde 13.

Navnet 

Fra 1540 omtales Rådhusstræde, opkaldt efter de rådhuse, som lå på Gammeltorv fra omkring 1475 og frem til Københavns brand 1795.

Oprindeligt hed den sydlige del af gaden Vandmøllestræde, fordi de store vandhjul tilknyttet pumpeværket til det første Christiansborg Slot lå her. Da møllegraven i Løngangstræde blev tilkastet, mistede vandhjulene tilløbet, og Vandkunsten blev i stedet benyttet som fisketorv. Vandmøllestræde blev i 1858 tilsluttet Rådhusstræde.

Historie 
De ældste bebyggelsesspor er daterede til 1220'erne, da Rådhusstræde lå lige uden for den ældste fæstningslinje. Der er tale om opfyldning for at hæve terrænet og "byggemodne" det til bebyggelse.

Fredede enkelthuse

Noter

Litteratur 

Gader i Indre By (København)
A.W. Boesen

August Wilhelm Boesen (12. august 1812 – 17. november 1857 i Bologna) var en dansk maler.

Boesen var Søn af provst Jens Frederik Boesen. Han besøgte Kunstakademiet, men trådte ud af Gibsskolen for at blive landskabsmaler. Efter at have udstillet fra 1836 fik han i 1845-47 Akademiets rejseunderstøttelse og opholdt sig navnlig i Italien. Under en senere rejse døde han i Bologna 17. november 1857. Han var gift med Mathilde Sommer. Statens Museum for Kunst ejer et ungdomsarbejde fra Norge og to af hans italienske billeder. Hans arbejder udmærkede sig næsten alle ved et heldigt valg og god anordning, men udførelsen savnede energi og individualitet.

Eksterne henvisninger 

 

Malere fra Danmark
Danskere i 1800-tallet
Personer i Dansk Biografisk Leksikon
Pustervig (København)

Pustervig er en lille gade i Indre By i København. Den forbinder Kultorvet ved Købmagergade og Hauser Plads, og kendt fra 1600-tallet. Her lå en tvangsarbejdsanstalt, som forsvandt efter bombardementet af København i 1807, og senere blev etableret på Københavns ladegård. I Pustervig lå også herberget "Solen". Her var en del af hestgarden indkvarteret, inden den blev flyttet til Frederiksholms Kanal.

Gadens navn kan enten være hentet fra Putziger Wiek, en bugt i Pommern, eller det kan være taget fra ordet "kulpuster", et slangord for en smed.

Suhrs Husholdningsskole ligger i Pustervig.

Gaden blev kendt i Sven Gyldmark og Poetens revyvise Hvem har du kysset i din gadedør, der blev fremført af Daimi Gentle og Dirch Passer i Cirkusrevyen 1967:
"Jeg er 17 år og konfirmeret, det ved hele Pustervig."
Så blev hendes rygte ramponeret lørdag aften klokken ti.
"Alle mine små veninder spørger i dag med røde kinder.
Hvem har du kysset i din gadedør, lille Ann-Marie?"

Noter 

Gader i Indre By (København)
Pustervig

Pustervig er navnet på flere gader:

 Pustervig (København) – en gade i København
 Pustervig (Aarhus) – en gade i Aarhus
Pustervig (Aarhus)

Pustervig  er en gade i Latinerkvarteret i Aarhus Midtby, hvor den forbinder Badstuegade og Rosensgade.

Ved området omkring Pustervig har man ved arkæologiske udgravninger fundet rester af en vikingebebyggelse fra ca. år 770.

Ud til torvet ligger det fredede Badstuegade 1H, der blev opført i 1809.

Referencer

Eksterne henvisninger 

 

Gader i Aarhus
Sankt Peders Stræde (København)

Sankt Peders Stræde er en gade i Indre By i København. Den forløber mellem Vester Voldgade (ved Jarmers Plads) og Nørregade og passerer undervejs Larsbjørnsstræde/Teglgårdstræde og Larslejsstræde. 

Gaden er opkaldt efter Sankt Petri Kirke, der ligger i Nørregade-enden. I middelalderen var der endvidere et karmeliterkloster i gaden; klosteret blev senere til Valkendorfs Kollegium. Universitetet har gennem adskillige århundreder været en vigtig faktor i gaden.

I nyere tid har flere specialforretninger som tegneseriebutikken Fantask i nr. 18 (og tidligere Laserdisken i nr. 49) været med til at trække folk til gaden.

Eksterne henvisninger 

Gader i Indre By (København)
Robert Bojesen

Robert Peel Bojesen (27. december 1841 i Skive – 4. december 1876 i København) var en dansk maler.

Baggrund 
Han var søn af distriktslæge, justitsråd Boe Bojesen i Holbæk (1804-1885) og Jensine Mathilde født Opitius (1810-1879). Bojesen begyndte med at fare til søs, var derefter i skibsbyggerlære i Aabenraa, men fandt sig ikke tilfreds, og besluttede sig for at blive maler.

Gerning 
Bojesen kom til maler Christen Dalsgaard i Sorø, hos hvem han lærte at tegne og male, derpå til København, hvor han i 1866 fik plads i Kunstakademiets Modelskole, og samtidig giftede han sig med Johanne Charlotte Selmer, en datter af overlæge, etatsråd Selmer. I 1870 fik han afgangsbevis som maler, og i 1871 udstillede han sit første ”genrebillede”. Han deltog i 1873 i konkurrencen for Den Neuhausenske Præmie med Christian II og Sigbrit opgjøre Toldregnskaberne, men uden at få præmien, som derimod ved konkurrencen for samme præmie tilkendtes ham i 1875 for Mogens Munk efterlader Opsigelsesbrevet til Christian II i sin Handske (tilhørte grev Frijs-Frijsenborg). To af hans billeder, Marsk Stigs Døtre (1874) og En Pige med en Kat (1876), købtes af Kunstforeningen til bortlodning. Ved denne tid synes hans ungdoms minder at have vakt hans lyst til at blive sømaler, han søgte råd hos sømaler Christian Blache, gjorde flittige studier ved Skagen og Øresund og ville det følgende år atter have konkurreret til Den Neuhausenske Præmie for opgaven Stille Sø med Skibe til Ankers, da døden bortrev den unge lovende kunstner 4. december 1876.

Om tiden i Skagen skrev Poul Carit Andersen:

Og Alba Schwartz kunne føje flere detaljer til portrættet:

Han er begravet på Assistens Kirkegård.

Eksterne henvisninger

Noter 

Malere fra Danmark
Danskere i 1800-tallet
Personer fra Skive
Personer i Dansk Biografisk Leksikon
Modtagere af De Neuhausenske Præmier
Robert
Changzhou

Changzhou er en by på præfekturniveau i provinsen Jiangsu ved Kinas kyst til det Gule Hav. Præfekturet har et areal på 4.385 km2 
heraf 1.864 km2 i byområdet; det har en befolkning på 4.452.000 mennesker og en befolkningstæthed på 1.015,3 indb./km2 (2009).

Bypræfekturet ligger på sydbredden af Yangtzefloden. Changzhous nabopræfekturer er Nanjing i vest, Zhenjiang i nordvest, og Wuxi i øst. Mod syd ligger provinsen Zhejiang. Kejserkanalen løber gennem præfekturet.

Administration 
Changzhou administrerer 7 territoriale enheder, hvoraf 5 er distrikter og 2 er byamter.

 Zhonglou distrikt (钟楼区)
 Tianning distrikt (天宁区)
 Qishuyan distrikt (戚墅堰区)
 Xinbei distrikt (新北区)
 Wujin distrikt (武进区)
 Jintan byamt (金坛市)
 Liyang byamt (溧阳市)

Myndigheder
Den lokale leder i Kinas kommunistiske parti er Wang Quan. Borgmester er Ding Chun, pr. 2021.

Historie 
Den første omtale af bosættelse på stedet er fra året 221 f.Kr., men der er ruiner af en langt ældre by – grundlagt ca. 1.000 f.Kr. tidligt i det vestlige Zhou-dynasti, nogle få kilometer udenfor byen. 

Byen fik sit nuværende navn i 589. Efter at «Den store kanal» blev anlagt i 609 blev Changzhou en vigtig kanalhavn. Oplandet rundt om byen havde, og har fortsat, en vigtig prodution af ris, fiskeopdræt, te, silke, bambus og frugt. 

Under Taipingoprøret i 1850'erne var et af de fem paladser for lederne af det såkaldte «Kongeriget for den himmelske fred» byget i Changzhou. I dag er kun ruinerne tilbage, nær Folkets sygehus nr. 1. 

På 1920'erne begyndte bomuldsindustrien at vokse frem i Changzhou. Efterhånden som mere bomuldsindustri flyttede ud fra Shanghai-området efter at byen blev okkuperet af Japan, voksede byen yderligere. 

I modsætning til de fleste kinesiske byer fortsatte Changzhou med at blomstre økonomisk under Kulturrevolutionen 1966-76. I dag er byen et vigtigt industrielt center for tekstiler, næringsmidler, maskineri og teknologi.

I 1982 blev Changzhou udråbt til «modelby» for Kinas børnebegrænsningspolitik som kun tillader ét barn pr. familie i byerne. Det år meldte myndighedene i Changzhou at nær 100 % af alle ægtepar havde afgivet løfte om kun at få et barn.

Trafik 
Byen er stoppested på jernbanelinen Jinghubanen som løber fra Beijing til Shanghai via blant annet Tianjin, Jinan, Nanjing og Suzhou.

Kinas rigsvej 312 løber gennem området. Den går fra Shanghai og ender på grænsen til Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Bypræfekturer i Jiangsu
Holte IF

Holte IF (eller Holte Håndbold) er en dansk håndboldklub fra Holte. I 2012/13 spiller deres førstehold hos herrerne i 1. division og deres andethold spiller i Kvalifikationsrækken. De stiller ikke med noget damehold i 2012/13. Klubben har ca. 225 medlemmer.

Kilder 
 Kampprogrammet for 2010/11 på infosport.dk 
 Holdoversigt på infosport.dk 
 Slutstilling i 2. division, pulje 3 i 2009/10

Eksterne henvisninger 
 Klubbens hjemmeside 

Håndboldklubber i Danmark
IF
Struensee (slægt)

Struensee er en slægt fra Mark Brandenburg, som første gang nævnes i 1477 i Neuruppin. Betydelige medlemmer er:

 Adam Struensee (1708-1791) – tysk teolog og generalsuperintendent for Hertugdømmerne, far til:
 Carl August Struensee (1735-1804) – preussisk finansminister, adlet 1789, og
 Johann Friedrich Struensee (1737-1772) – livlæge for Christian VII og kabinetssekretær, adlet 1771

Desuden:
 Gustav von Struensee (1803-1875) – tysk forfatter

Slægter fra Tyskland
Adelsslægter fra Danmark
Adelsslægter fra Preussen
Pierre Puget

Pierre Puget (født 31. oktober 1622 i nærheden af Marseille, død 2. december 1694 i Marseille) var en fransk maler, billedhugger og arkitekt.

Puget arbejdede i en kraftfuld og dynamisk barokstil. Det betød at han i princippet blev fundet uacceptabel ved det franske hof, hvor en mere tilbageholdende og klassicistisk stil blev foretrukket.

Eksterne henvisninger 

Malere fra Frankrig
Billedhuggere fra Frankrig
Franskmænd i 1600-tallet
Huai'an

Huai'an (淮安; pinyin: Huái'ān – før 2001: Huaiyin) er et bypræfektur beliggende i et rigt landbrugsområde på det nordlige sletteland, i provinsen Jiangsu, i Folkerepublikken Kina. Bypræfekturet der ligger ved Kejserkanalen har et areal på 10,072 km2
hvoraf 3.171 km2 er i byområder, og en befolkning på 5.330.000 mennesker (2007)

Prefekturet grænser til Suqian i nordvest, Lianyungang i nord, Yancheng i øst, Yangzhou i sydøst, og provinsen Anhui i sydvest. 

Huai'ans/Huaiyins historie går mere end 2.200 år tilbage. I dette område opstod Qingliangangkulturen for 5.000 år siden. 

Zhou Enlai der var ministerpræsident i Kina fra 1949 til 1976 blev født i Huai'an, 5. marts 1898.

Administration 
Huai'an administrerer fire distrikter og fire amter.

 Distriktet Chuzhou (楚州区)
 Distriktet Huaiyin (淮阴区)
 Distriktet Qinghe (清河区)
 Distriktet Qingpu (清浦区)
 Amtet Jinhu (金湖县)
 Amtet Xuyi (盱眙县)
 Amtet Hongze (洪泽县)
 Amtet Lianshui (涟水县)

Trafik 
Kinas rigsvej 205 passerer gennem området. Den begynder i Shanhaiguan i Hebei og ender i den sydlige del af Shenzhen i provinsen Guangdong. Undervejs passerer den blandt andet Tangshan, Tianjin, Zibo, Nanjing, Wuhu, Sanming, Heyuan og Huizhou.

Bypræfekturer i Jiangsu
Frédéric Bazille

Frédéric Bazille (født 6. december 1841 i Montpellier, Frankrig, død 28. november 1870), var en fransk maler.

Som elev af Marc Gleyre mødte Bazille blandt andre Renoir (som han delte atelier med), Monet og Sisley, og via disse malere traf han også Manet.

Bazille malede i det fri og interesserede sig for hudens farve og landskabets. Han var et stort talent. Han omkom under den fransk-tyske krig.

Referencer

Eksterne henvisninger 

 Frédéric Bazille hos Artcyclopedia.com 
 Biografie hos Encyclopædia Britannica Online 

Malere fra Frankrig
Impressionistiske malere
Franskmænd i 1800-tallet
Militærfolk faldet i kamp
Vestergade

Vestergade er meget anvendt dansk vejnavn og refererer bl.a. til følgende:

 Vestergade (Aarhus)
 Vestergade (Hadsund)
 Vestergade (København)
 Vestergade (Køge)
 Vestergade (Nørresundby)
 Vestergade (Odense)
Pedro León

Pedro León Sánchez Gil (født 24. november 1986 i Mula, Spanien) er en spansk fodboldspiller, der spiller for La Liga-klubben Eibar som højre fløj. Han har tidligere spillet i klubberne Real Murcia, Levante, Valladolid, Getafe og Real Madrid.

Han blev købt af Real Madrid i 2010 for omkring 10 millioner euro.

Han storebror er den kendte cykelrytter Luis León Sánchez.

Eksterne henvisninger 

Fodboldspillere fra Spanien
Fodboldspillere fra Real Madrid CF
Fodboldspillere fra Levante UD
Fodboldspillere fra Real Valladolid
Fodboldspillere fra Getafe CF
Edvard Rasmussen

Edvard Rasmussen (4. oktober 1902 på Strynø – 23. juni 1990) var en dansk politiker, der var amtsborgmester i Fyns Amt fra amtets etablering i 1970 til 1974, valgt for Det Radikale Venstre.

Rasmussen, der stammede fra Otterup, arbejdede indtil han blev amtsborgmester som lærer.

Lærere fra Danmark
Amtsborgmestre fra Danmark
Personer fra Otterup
Politikere fra Det Radikale Venstre
Personer i Kraks Blå Bog (afdøde)
Personer fra Strynø
The Square (hotel)

Hotel The Square er et dansk designhotel, der er beliggende på Rådhuspladsen i Indre By, København. Hotellet er en del af Arp-Hansen Hotel Group og blev indviet i 2003.

Hotellet er indrettet i en tidligere kontorbygning, der blev opført 1958-1960 og tilhører stilistk modernisme. Den minimalistiske linje er holdt i værelsernes indretning. 
Navnet ”The Square” refererer til hotellets beliggenhed ved Københavns Rådhusplads og dels også til hotellets minimalistiske og grafiske indretning.

Kilder og eksterne henvisninger

 The Squares hjemmeside

Referencer

Etableret i 2003
Hoteller i København
Vesterbro
Robert Hilliger

Robert Gotfred Hauen Hilliger (22. august 1878 i København – 19??) var en dansk arkitekt med en alsidig praksis i de første årtier af 1900-tallet. Sammen med ingeniør Edouard Suenson tegnede han pakhusene Skur II-III (1907-08, nedrevet 1993) på Langelinie i København, hvor der første gang var anvendt præfabrikerede betonelementer.

I 1925-27 blev Hellerup Klub og Strandteatret opført i nyklassicistisk stil på Strandvejen 203 i Hellerup efter Hilligers tegninger. Bygningen er nu Hellerup Parkhotel.

Kilder 
 Jørgen Sestoft, Danmarks arkitektur: Arbejdets bygninger, København: Gyldendal 1979, s. 111-112. 
 Hasse Neerbek, Strandvejen i Hellerup, København: Nyt Nordisk Forlag Arnold Busck 1999.

Eksterne henvisninger 
 Værk på Arkark.dk 

Arkitekter fra Danmark
Danskere i 1900-tallet
Tjek fødsels- og dødsår
Personer fra København
Rasmus Falk

Rasmus Falk Jensen (født 15. januar 1992) er en dansk professionel fodboldspiller, der spiller som midtbanespiller for F.C. København.

Klubkarriere 
Rasmus Falk startede sin karriere i Middelfart G & BK, hvorfra han som 13-årig skriftede til OB bl.a. sammen med Christian Eriksen i 2005.

Odense Boldklub 
Rasmus Falk var med på OB's U16-hold, der blev Danmarksmester i 2007. I 2009 underskrev Rasmus Falk en fuldtidskontrakt med Odense Boldklub med en tilvænningsperiode på 2. divisionsholdet, og fra sommeren 2010 blev han faste del af førsteholdstruppen. 

I maj 2010 fik han sin debut for Odense Boldklub i Superligaen i en kamp mod AGF. I december 2010 spillede Falk sin første europæiske kamp, da han blev skiftet ind i en Europa League-kamp mod VfB Stuttgart, og i forårets første kamp i 2011 var han den direkte årsag til 2 OB-scoringer i en kamp mod Lyngby Boldklub. 1. april 2011 forlængede Rasmus Falk sin kontrakt med OB, så den går frem til 30. juni 2015.

I december 2012 forlængede Rasmus Falk sin kontrakt til den 30. juni 2016. I januar 2016 blev det annonceret, at han ved udløb af kontrakten skiftede til F.C. København.

F.C. København 
I sommeren 2016 skiftede Falk til FCK, hvor han fik debut i en udekamp mod nordirske Crusaders F.C. F.C. København vandt 0-3 på mål af blandt andet Falk.

I december 2020 blev kontrakten forlænget til sommeren 2025.

Rasmus Falk var ved afslutningen af sæsonen 2022-23 noteret for 271 kampe (24 mål), heraf 194 (18 mål) superliga, 14 (1 mål) pokal og 63 (5 mål) europæiske kampe, og han er derved pr. juni 2023 nr. 6 på listen over de spillere, der har spillet flest kampe for FCK.

Landsholdskarriere 
Som ungdomsspiller spillede Falk på diverse ungdomslandshold. 

Falk debuterede for det danske A-landshold den 6. september 2013 i en VM-kvalifikationskamp mod , hvor hvor han spillede første halvleg i 2-1 sejren. Syv år senere spillede Falk sin anden landskamp, da han den 8. september 2020 blev skiftet ind i det 76. minut i Parken, hvor Danmark spillede 0-0 mod .

Hæder

Individuelt 
Månedens Superligaspiller, juli 2016

Referencer

Eksterne henvisninger 
 Spillerprofil på www.ob.dk 
 

Fodboldspillere fra Danmark
Fodboldspillere fra Odense Boldklub
Fodboldspillere fra FC København